Anadi-a yuwi-d ad yili s wudem n uɣanib amaynut. Yella-d deg-s usemres n tebratin i usiweḍ n yisalen. Deg wullis-a, llan aṭas n yiwudam untiyen. Isental iɣef i d-yuwi wungal-a tuqten, yerna mgaraden. Isental-a uwin-d ɣef waṭas n temsal, icudden s telqayt ɣer tmeṭṭut: ccwal deg uxxam, zwaǧ n lḥeṛs, isental-a sɛan azal d alqayan. Llan wid icudden ɣer yidles, tamagit d wuguren inmettiyen. Tanaggalt tesemres isental yeɛnan tameṭṭut taqbaylit. Tettawiten-id, s umata, s tutlayt fessusen, tebɣa ad tawweḍ i yal yiwen. Tanaggalt, tettawi, tettara gar talliyin tga gar-asen assaɣ iwatan. Tigi kra kan n tmuɣliwin i d-nebder, d tid iɣer ad d-nuɣal ɣur-sent ticki ad d-nemlal d yisatalen iwatan yal takti.